5. pluk špeciálneho určenia

5. pluk špeciálneho určenia, skrátene 5. PŠU (čestný názov Žilinský pluk Jozefa Gabčíka) je elitný pluk, súčasť Síl pre špeciálne operácie Ozbrojených síl Slovenskej republiky. Úzko spolupracuje s Útvarom osobitného určenia Prezídia Policajného zboru. V septembri 2011 bol pluk prvýkrát nasadený do bojových podmienokdo operácií ISAF v Afganistane. Pluk sídli v Žiline.

V pluku slúži okolo 450 osôb. Je cvičený na plnenie rôznych druhov úloh, ktoré je schopný plniť v širokom spektre klimatických i geografických podmienok. Príslušníci tejto jednotky sa zúčastňujú vojenských cvičení spolu s príslušníkmi špeciálnych síl iných ozbrojených síl. Pluk používa štandardnú výzbroj Ozbrojených síl, ale čiastočne je vybavený aj inými (modernejšími) zbraňami.

Od júla 2022 je veliteľom pluku Peter Žochňák.

Od júna 2021 bol dočasným povereným veliteľom pplk. Miroslav Modrocký, zástupca veliteľa. Predošlým veliteľom bol od 1. augusta 2019 plukovník Pavol Šebík. Šebík odišiel na jednoročný kurz do Spojených štátov.

 Dejiny 
Od 27. septembra 2019 je 5. pluk podriadený Silám pre špeciálne operácie. Predtým 5. pluk spadal pod priame velenie Generálneho štábu OS SR. Od 1. augusta 2013 bol pluk v podriadenosti Odboru Síl špeciálneho určenia Generálneho štábu OS SR, ktorému velí 2. zástupca náčelníka Generálneho štábu OS SR.

 Zahraničné pôsobenie 
V septembri 2011 odišlo 16 členov pluku do šesťmesačnej misie ISAF v Afganistane. Vojaci prvej rotácie Síl pre špeciálne operácie (SOF) získali informácie, ktoré viedli k zadržaniu stredne postaveného veliteľa Talibanu. Slovenskí vojaci mali za úlohu okrem výcviku špeciálných síl afganskej polície aj zhromažďovanie informácií.

V máji 2012 bola v Afganistane už druhá šesťmesačná rotácia žilinského pluku. 24. apríla 2013 sa z operácií v Afganistane vrátila tretia rotácia Gabčíkovcovhttp://5psu.mil.sk/34761/?pg=1.

Od začiatku januára 2015 pôsobí v Afganistane dvadsať príslušníkov pluku v Afganistane spolu s ďalšími 20 príslušníkmi OS SR v novej podpornej missii NATO - Resolute Support. „Naším základným poslaním v novej podpornej misii je pomôcť pri rozvoji afganskej armády. Jedinečné skúsenosti určite všetci zúročíme v ďalšej profesionálnej kariére,“ poznamenal pri odchode kontingentu jeho veliteľ podplukovník Pavel Švelka. Počas tamojšej návštevy vrchného veliteľa spojeneckých síl v Európe generála Philipa Breedlovea zabezpečovali generálovu osobnú bezpečnosť.

V marci 2015 pluk absolvoval cvičenie s 110 príslušníkmi amerických ozbrojených síl.

 Velenie 
 plukovník Jozef Krištofiak (do 16. februára 2001)
 plukovník gšt. Ing. Marián Demčák (od júla 2006)
 plukovník Ľubomír Šebo (16. február 2001 - 1. marec 2017)
 plukovník Miroslav Gardlo (1. marec 20171. august 2019)
 plukovník Ing. Pavol Šebík (od 1. augusta 2019) Do vymenovania bol Šebík zástupcom veliteľa 5. pluku špeciálneho určenia. V tejto funkcii bol od roku 2017.
 Od júna 2021 bol dočasným povereným veliteľom pplk. Miroslav Modrocký, zástupca veliteľa.
 Od  júla 2022 je veliteľom pluku Peter Žochňák.

Zástupcom veliteľa v rokoch 2012 až 2017 bol major Karol Lipka. Súčasným zástupcom veliteľa je od roku 2019 pplk. Miroslav Modrocký.

 Veliaci poddôstojník 
Veliacim poddôstojníkom pluku je od 1. júna 2020 štábny nadrotmajster Radoslav Žitník. Jeho predchodcom bol od roku 2012 štábny nadrotmajster Martin Boháčik.

 Výzbroj 
 Glock 17
 Heckler & Koch MP5
 Heckler & Koch UMP
 Samopal vzor 58
 Heckler & Koch HK416
 Heckler & Koch HK417
 Heckler & Koch G36
 FN Minimi
 AI AW 50
 Barrett M82http://www.special-ops.pl/artykul/id326,5-psu-gabcikowcy?print=1|title=  výbava členov 5 PŠU (v polštine)
 Carl Gustaf M3
 RPG-75
 RPG-7
 M4A1 - Block II

 Pozri aj 
 Centrum výcviku Lešť
 Jozef Gabčík

 Referencie 

 Zdroje 
 Oficiálna stránka pluku
 špeciálne jednotky - 5. PŠU, neoficiálna stránka 
 5. PŠU predstavenie
 Bulletin 20. výročie 5. Pluku
 Ukážka výzbroje Pluku Jozefa Gabčíka 


Kategória:Sily pre špeciálne operácie
Kategória:Slovenské vojenské jednotky
Kategória:Slovenské špeciálne jednotky
Kategória:Pluky